User:Anja Antloga

Prvi občutki
Knjiga Nova pisarija mi je všeč, saj poleg možnosti branja na spletu ponuja kar zabavno in lahkotno branje o strokovnem področju. Name zelo vpliva stil pisanja, saj vem, da bi z manj sproščenim in hudomušnim stilom bilo branje takšne strokovne literature veliko težje. Menim, da je dobro, da ozavestimo, da se je sam izraz pismenosti skozi preteklostjo spreminjal. Prav zanimivo je, da danes izraz pismenosti uporabljamo za poznavanje kateregakoli področja in delovanja v njem. Ker Nova pisarija govori o prenašanju gradiva na splet, je tudi sama objavljena na Wiki knjigah, kar se mi zdi spodbudno za sam razvoj Wiki spletišča. Kot sam avtor pravi, je veliko ljudi skeptičnih o resničnosti objavljenih dejstev na "Wikiju". Z objavo takšnih knjig pa bo "Wiki" mogoče dobil večje zanimanje in zaupanje. Čeprav sem prebrala šele trideset strani, ugotavljam, da je knjiga temeljita analiza in podroben pregled strokovnega pisanja na spletu. V tridesetih straneh se dotakne tako nezaupanja in verodostojnosti, o kateri dvomijo mnogi, ki na spletu iščejo informacije. Poseže v problem e-knjig proti "fizičnim knjigam" in kaj je prednost posameznih, v navdušujoče dejstvo, da Wikimedijino spletišče lahko oblikuje vsakdo, pri tem pa si ne lasti nikakršnih finančnih ugodnosti. Pri razlagi, da vsi ljudje lahko oblikujejo in sodelujejo pri dajanju znanja in informacij vsem, pomislim na dejstvo, da je "Wiki" kot nekakšna ogromno družina, v kateri več glav več ve in v kateri je namen dobrohoten - hitrejše in dostopnejše informacije.